Föstudaginn 11. desember næstkomandi verða haldnir aðventutónleikar í Reykholtskirju . Að tónleikunum standa þeir kórar í Borgarfirði sem undanfarin ár hafa sungið á aðventutónleikum á sama stað en áður voru tónleikarnir í boði Sparisjóðs Mýrasýslu og kallaðir Aðventutónleikar SPM . Tónleikarnir eru nú haldnir með stuðningi nokkurra fyrirtækja í héraði og er aðgangur ókeypis . Vegna fréttar mbl.is um tónleikana síðastliðinn sunnudag , þar sem þeir voru sagðir minningartónleikar um SPM , hafa fulltrúar tveggja af þeim kórum sem standa að tónleikunum sent frá sér yfirlýsingu : “ Um leið og við þökkum þessa tónleika á liðnum árum viljum við taka fram að yfirskrift og umfjöllun um tónleikana á Mbl.is síðastliðinn sunnudag er ekki frá okkur komin og við hörmum hana . ” Undir þetta rita Þorvaldur Jónsson og Steinunn Árnadóttir .